J E G Y Z Ő K Ö N Y V

Készült: Inke Község Önkormányzat Képviselő-testületének 2008. október 27-án 17 órakor megtartott nyílt képviselő-testületi üléséről. 
Az ülés helye: Polgármesteri Hivatal tárgyalóterme Inke, Kanizsai u. 6.
Jelen vannak: a mellékelt jelenléti íven szereplők
Igazoltan távol maradt: Bujtor Ferenc, Kovácsné Dr. Gáti Kornélia, Varjas Józsefné képviselők
Meghívottként jelen van: Dezső Mária Magdolna intézményvezető

Rózsa Sándor polgármester: köszönti a megjelenteket 17.00 órakor és megállapítja, hogy az ülés határozatképes a megválasztott tíz települési képviselő hat közül (6) fő jelen van, valamint azt, hogy a képviselő-testület ülése a hatályos jogszabályok előírásainak és az SZMSZ-nek megfelelően került összehívásra.
Tájékoztatja a képviselőket, hogy az Ötv. 17. § (1) értelmében az ülésről jegyzőkönyv készül.
Jegyzőkönyv-hitelesítőknek felkéri Kiss Lajos és Molnár Tibor képviselőket. 
Ismerteti a meghívóban közölt napirendi pontokat. 
A képviselő-testület 6 igen szavazattal az alábbi napirendet elfogadta.

Napirendi pontok:

Nyílt ülés:

1.)	A szociális ellátások helyi szabályozásáról szóló rendelet megtárgyalása és elfogadása
Előadó: Rózsa Sándor polgármester

2.)	Az önkormányzat által fenntartott oktatási intézményekben fizetendő térítési díjakról szóló 2/2007. (II.01.) számú rendelet módosítása
Előadó: Rózsa Sándor polgármester

3.)	Egyebek

1.)A szociális ellátások helyi szabályozásáról szóló rendelet megtárgyalása és elfogadása

Rózsa Sándor polgármester: a rendelet tervezet és az írásos előterjesztés kiküldésre került, részletesen ismerteti azt. / A rendelet tervezet a jegyzőkönyvhöz mellékelve./

Papné Szabó Mónika jegyző: a Szociális Alapfeladatok Ellátásának Intézménye vezetőjével még egy-két dolgot egyeztetünk a rendelet –tervezet kiküldése óta. A 44. §-t módosítani kellene úgy, hogy az étkeztetésért fizetendő térítési díjat előre minden hónap 5. napjáig kell megfizetni, a házi segítségnyújtásért fizetendő térítési díjat utólag minden hónap 5. napjáig kell megfizetni. Pótbefizetésre a hónap 10. napján van lehetőség, amennyiben a befizetésre köteles személy akadályoztatva van a befizetés napján. A záró rendelkezésekben a rendelet 42-46.§- a és az 1. számú melléklete azon a napon lép hatályba, amikor a Szociális Alapfeladatok Ellátásának Intézménye a működési engedélyt megkapta.

Rózsa Sándor polgármester: minden képviselő meg fogja kapni a rendeletet.

Inke Község Önkormányzat Képviselő-testülete 6 igen szavazattal egyhangúlag az alábbi rendeletet alkotta.

Inke Község Önkormányzat Képviselő-testületének
15/2008.(X.28.) számú rendelete a szociális ellátások helyi szabályozásáról. 
(A rendelet a jegyzőkönyvhöz csatolva.)

Dr. Fliszár Mária képviselő: megkérdezi, hogy a házi ápolói szolgálatra lehetne-e megállapodást kötni, mert szerinte erre szükség lenne itt a faluban.

Dezső Mária intézményvezető: az Iharosberényi háziorvossal beszélt erről, ő azt mondta, hogy nem vállalja senki Kaposvárról és Nagyatádról, Nagykanizsáról kellene keresni valakit.

Dr. Fliszár Mária képviselő: vállalja, hogy ennek utána kérdez.

Kalányos György képviselő 17.15 perckor megérkezett az ülésre.

2.)Az önkormányzat által fenntartott oktatási intézményekben fizetendő térítési díjakról szóló 2/2007. (II.01.) számú rendelet módosítása

Rózsa Sándor polgármester: a rendelet tervezet és az írásos előterjesztés kiküldésre került, ismerteti azt. Ez a rendelet csak akkor fog hatályban lépni, amikor a szociális ellátások helyi szabályozásáról szóló 15/2008. (X. 28.) számú rendelet 1. számú melléklete hatályba lép.
/ A rendelet tervezet a jegyzőkönyvhöz mellékelve./

Inke Község Önkormányzat Képviselő-testülete 7 igen szavazattal egyhangúlag az alábbi rendeletet alkotta.

Inke Község Önkormányzat Képviselő-testületének
16/2008.(X.28.) számú rendelete az önkormányzat által fenntartott oktatási intézményekben fizetendő térítési díjakról szóló 2/2007.(II.01.) rendelet módosításáról. (A rendelet a jegyzőkönyvhöz csatolva.)

3.)Egyebek

-Rózsa Sándor polgármester: A Földművelési és Vidékfejlesztési Miniszter által kiírt FVM rendeletek alapján pályázatot lehet benyújtani falumegújításra, - fejlesztésre, turisztikai tevékenységre valamint vidéki örökség megőrzése célokra.
Ezen a pályázati kiíráson meg lehetne pályázni a ravatalozó felújítását, valamint a temető köré a kerítés megépítését.

Molnár Tibor alpolgármester: a temetőbe egy vizesblokk megépítésére is szükség lenne.

Rózsa Sándor polgármester: amennyiben a testület úgy dönt, hogy erre a célra pályázatot nyújt be, és felhatalmazást ad arra, hogy tárgyaljon egy tervezővel, akkor a ravatalozó felújítására, vizesblokk kialakítására, valamint a kerítés megépítésére a terveket kompletten elkészítteti a tervezővel.

Inke Község Önkormányzat Képviselő- testülete 7 igen szavazattal, egyhangúlag az alábbi határozatot hozta. 

Inke Község Önkormányzat Képviselő-testületének
127/2008.(10.27.) számú határozata:
Inke Község Önkormányzat Képviselő-testülete a 137/2008.(X.18.) FVM rendelet alapján pályázatot nyújt be a ravatalozó felújítására, a temetőben vizesblokk kialakítására, valamint a temető köré kerítés építésére.
Felhatalmazza a polgármestert, hogy a beruházáshoz szükséges terveket készítesse el.
Felelős: Rózsa Sándor polgármester
Határidő: folyamatos 

Rózsa Sándor polgármester: az orvosi rendelő felújítására is szükség lenne, de annak utána kell nézni, hogy ezen a pályázaton nyújthatunk –e be támogatási igényt, mivel a pályázat nem támogatja az Ötv. szerint kötelező feladatok ellátását szolgáló épület felújítását.

Molnár Tibor alpolgármester: vélemény szerint erre a célra egy új épületet kellene építeni, mivel a régire nem érdemes költeni.

Rózsa Sándor polgármester: erről is tárgyal a tervezővel, hogy melyik beruházás lenne célszerűbb és költséghatékonyabb.
A turisztikai célra kiírt pályázaton egy horgász tó kialakítására kellene támogatást kérni, amely a falu központjában kerülne kialakításra a 139, 125/2 hrsz. számú ingatlanokon. Erre már készültek tanulmányok. Ez a tó kb.1,5-2 ha-os nagyságú lenne. Kéri a testületet, hogy hatalmazza fel arra, hogy az orvosi rendelő felújítására, valamint a horgásztó kialakításával kapcsolatosan tárgyaljon egy tervezővel.

Inke Község Önkormányzat Képviselő- testülete 7 igen szavazattal, egyhangúlag az alábbi határozatot hozta. 

Inke Község Önkormányzat Képviselő-testületének
128/2008.(10.27.) számú határozata:
Inke Község Önkormányzat Képviselő-testülete a felhatalmazza a polgármestert, hogy az orvosi rendelő felújításával, esetlegesen egy új épület megépítésével kapcsolatosan, valamint a 139, 125/2 hrsz-ú ingatlanokon megvalósítandó horgásztó kialakításáról tárgyaljon egy tervezővel.
Felelős: Rózsa Sándor polgármester
Határidő: folyamatos 

Molnár Tibor alpolgármester: utána kellene nézni, hogy az óvodánál lévő játszótér felújítására benyújtható-e a pályázat.

-Rózsa Sándor polgármester: A Mecsek- Dráva Hulladékgazdálkodási Projekt pályázati támogatást nyert, mely azt jelenti, hogy a projekt gyakorlati megvalósítása elindulhat, a finanszírozás rendelkezésre áll.

-A Somogy Megyei Önkormányzat Stratégiai Főosztályáról érkezett levél, mely szerint Somogy Megyei Környezetvédelmi Programja felülvizsgálatra kerül.

-A Noeldecor Kft. által kiírt pályázatot a karácsonyi fénydekorációs eszközökre megnyertük.

-Az elmúlt ülésen döntött arról a testület, hogy a traktorral 2009. január 1-től csak önkormányzati munkák kerülnek elvégzésre, ezért a feleslegessé váló eszközöket értékesíteni kellene.  A vagyonkataszter nyilvántartás alapján ezeknek az eszközöknek meg kellene állapítani egy eladási árat a következő ülésen és meghirdetni az eszközöket.

-Diós László képviselő: megkérdezi, hogy az idei évben a helyi adó tartozásokkal kapcsolatosan történt –e behajtás.

Papné Szabó Mónika jegyző: igen, történtek behajtások, melynek eredményeképpen az adóbevételek a tervezettnél sokkal jobban befolytak. A gépjárműadó tartozások vonatkozásában sok esetben alkalmaztuk a gépjármű forgalomból való kivonását, melynek hatására a tartozásokat nagy arányban kezdték el fizetni. Aki ezt egy összegben nem tudta vállalni, méltányosságból engedélyeztünk számára részletfizetést. Sok esetben előfordult, hogy az autókat nem íratták át az új tulajdonos részére,ezért egyes személyek nevén a nyilvántartásban még mindig olyan autók szerepeltek, melyet már régen eladtak. Ezeket  dolgokat is rendezni kellett.

Rózsa Sándor polgármester megkérdezte, hogy kinek van egyéb véleménye, hozzászólása. Amennyiben nincs, úgy a képviselő-testület nyílt ülését bezárja.

A nyílt ülés 17.00 órakor kezdődött és 19.00 órakor ért véget.

K.m.f.t.

                Rózsa Sándor                                                                        Papné Szabó Mónika
	    polgármester                                                                              jegyző

Jegyzőkönyv – hitelesítők:

                          Kiss Lajos			                               Molnár Tibor                                    
      képviselő                                                       képviselő